जमा मोबाइल को लेकर छात्रों का हंगामा
एजुकेशन रिपोर्टर | ग्वालियर
जीवाजी यूनिवर्सिटी के परीक्षा भवन में आयोजित इंदिरा गांधी ओपन यूनिवर्सिटी के डीएलएड छात्रों ने हंगामा कर दिया। डीएलएड छात्रों ने हंगामा परीक्षा खत्म होने के बाद मोबाइल नहीं मिलने पर किया। छात्र मोबाइल मांग रहे थे, जबकि प्रोफेसर यह तय किए बिना मोबाइल देने को तैयार नहीं थे कि संबंधित मोबाइल उसी छात्र का है या दूसरे का। विवाद बढ़ने पर 50 से अधिक मोबाइल फिजिक्स विभाग में भेज दिए गए। यहां पर प्रोफेसरों ने छात्रों की लाइन लगवाकर मोबाइल बांटे। इस दौरान एक छात्रा का मोबाइल खोने की बात सामने आई है।
परीक्षा भवन में डीएलएड छात्रों का मंगलवार को अंतिम पेपर था। परीक्षा के दौरान छात्र मोबाइल लेकर पहुंचे थे। इसके चलते छात्रों के मोबाइल प्रोफेसरों ने जमा करवा लिए, लेकिन जब परीक्षा शाम 5 बजे परीक्षा खत्म हुई तो छात्र मोबाइल लेने के लिए एक साथ पहुंच गए। इससे अव्यवस्था फैल गई। प्रोफेसर इस बात को लेकर भी डर गए कि कहीं छात्रों का मोबाइल कोई दूसरा नहीं ले जाए। इससे विवाद खड़ा हो जाए। इसके चलते फिजिक्स विभाग से शाम 6 बजे संबंधित छात्रों के मोबाइल पर उनके नंबर पूछकर डायल किए गए। इसके बाद उन्हें मोबाइल प्रो. डीसी गुप्ता ने दिए। तब जाकर छात्र शांत हुए।
अव्यवस्था
डीएड की परीक्षा में रखे गये मोबाइल बांटने को लेकर छीना- झपटी करते छात्र। फोटो: भास्कर
गार्डों ने कहा हमें भी काम पर रखो
पुरानी सिक्योरिटी एजेंसी का ठेका खत्म होने के कारण जेयू की सुरक्षा का ठेका बॉम्बे सिक्योरिटी एजेंसी को मिल गया है। उक्त एजेंसी ने पुराने गार्डों को बाहर का रास्ता दिखा दिया है। इस बात को लेकर मंगलवार को प्रशासनिक भवन में सिक्योरिटी एजेंसी को घेर लिया। साथ ही संचालक से काम पर रखने की मांग की।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva